《黔山 其一》
清代·黄安涛

黔山了无奇，众皱互高下。互古天西南，难为远行者。

石棱横钩衣，沙砾乱戛踝。脱愁上竿鱼，蹶恐注坡马。

如何五丁迹，步步不相舍。庶几生我面，开心待输写。

作者简介：（1777—1848）清浙江嘉善人，字凝舆，一字霁青。嘉庆十四年进士。道光间历任广东高州、潮州知府，在高州不满一年，平狱千计。在潮州严禁杀人代抵之风。喜作诗，有《诗娱室诗集》、《真有益斋文编》、《息耕草堂诗集》。